Siliconi saar

pisi|Vaade põhja poolt Siliconi saarele. Taga on Rimau saar.Droonifoto: HundenvonPenang, 8. detsember 2024
Siliconi saar (malai keeles Pulau Silikon) on rajamisel olev tehissaar Pinangi saare lõunaranniku lähedal Penangi osariigis Malaisias. See asub Pinangi saarest umbes 350 m kaugusel ja kuulub George Towni linna alla. 

Saar on kavandatud Bayan Lepase linnaosa alal asuva vaba tööstustsooni (inglise keeles Bayan Lepas Free Industrial Zone) laienduseks. Samas lähedal asub Pinangi rahvusvaheline lennujaam. Saare pindala on üldplaani järgi kavandatud 9,3 km2.

Ajalugu
2015. aastal kuulutas Pinangi osariigi valitsus välja "Pinangi transpordi üldplaani" (inglise keeles Penang Transport Master Plan, PTMP) osariigi transporditaristu uuendamiseks. Selle rahastamine muutus aga probleemseks ning lisaraha saamiseks anti luba rajada kolme tehissaare kompleks "Pinangi Lõuna Täitemaa" (inglise keeles Penang South Reclamation, PSR), rajamine ise on seisnud keskkonna-, sotsiaalmajanduslike ja poliitiliste probleemide tõttu. 2020. aastal nimetati kogu projekt ümber "Pinangi Lõunasaarteks" (inglise keeles Penang South Islands, PSI).

Aprillis 2023 andis Malaisia föderaalvõim projektile oma heakskiidu. Mais teatas riigi peaminister Anwar Ibrahim föderaalsest lisarahastamisest, et kiirendada kohaliku lähiraudtee väljaarendamisest (see lähiraudtee oligi algse PTMP üks põhiosiseid). Pärast föderaalvõimu soovi ümber hinnata kogu PSI projekt, otsustas osariigi valitsus vähendada projekti algselt kolmelt saarele ühele. Projekti järgijäänud saar nimetati ümber "Siliconi saareks" ehk "Ränisaareks" (nagu Californias asuv Silicon Valley).

Siliconi saare uuestitäitmist alustati 2023. aasta septembris, kasutades pinnasepumpi. Saar ehitatakse vähemalt 3 meetrit merepinnast kõrgemale, et leevendada loodete ja tormide mõju. 

Detsembriks 2024 oli loodud 28 hektarit uut maad. Lähiraudteedepoole kavandatud maa peaks valmima 2025. aasta lõpuks.

Osariigi valitsus on seadnud eesmärgi tekitada alates 2025. aastast igal aastal 120 kuni 160 hektarit uut maad. Saar peaks valmima 2032. aastaks.

Viited

Kategooria:George Town
Kategooria:Malaisia tehissaared